CELEX: 32003R0812
Language: el
Date: 2003-05-12 00:00:00
Title: Κανονισμός (ΕΚ) αριθ. 812/2003 της Επιτροπής, της 12ης Μαΐου 2003, για μεταβατικά μέτρα, σύμφωνα με τον κανονισμό (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, όσον αφορά τις εισαγωγές και τη διαμετακόμιση ορισμένων προϊόντων από τρίτες χώρες (Κείμενο που παρουσιάζει ενδιαφέρον για τον ΕΟΧ)

Avis juridique important

|

32003R0812

Κανονισμός (ΕΚ) αριθ. 812/2003 της Επιτροπής, της 12ης Μαΐου 2003, για μεταβατικά μέτρα, σύμφωνα με τον κανονισμό (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, όσον αφορά τις εισαγωγές και τη διαμετακόμιση ορισμένων προϊόντων από τρίτες χώρες (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 117 της 13/05/2003 σ. 0019 - 0021

Κανονισμός (ΕΚ) αριθ. 812/2003 της Επιτροπήςτης 12ης Μαΐου 2003για μεταβατικά μέτρα, σύμφωνα με τον κανονισμό (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, όσον αφορά τις εισαγωγές και τη διαμετακόμιση ορισμένων προϊόντων από τρίτες χώρες(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1774/2002, του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο(1), όπως τροποποιήθηκε τελευταία από τον κανονισμό (ΕΚ) αριθ. 808/2003(2), και ιδίως το άρθρο 32 παράγραφος 1,Εκτιμώντας τα ακόλουθα:(1) Στον κανονισμό (EΚ) αριθ. 1774/2002 προβλέπεται η πλήρης αναθεώρηση των κοινοτικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο, συμπεριλαμβανομένης και της εισαγωγής ορισμένων αυστηρών απαιτήσεων. Επιπλέον, προβλέπεται ότι μπορούν να εγκριθούν κατάλληλα μεταβατικά μέτρα.(2) Ο κανονισμός (ΕΚ) αριθ. 1774/2002 προβλέπει ότι ορισμένα μεταποιημένα προϊόντα που είναι δυνατόν να χρησιμοποιούνται ως υλικά ζωοτροφών και τροφές για ζώα συντροφιάς, δερμάτινα κόκκαλα για σκύλους και τεχνικά προϊόντα είναι δυνατόν να εισάγονται ή να διαμετακομίζονται μέσω της Κοινότητας με την προϋπόθεση ότι συμμορφώνονται με τις σχετικές απαιτήσεις του κανονισμού αυτού. Επιπλέον, ο κανονισμός (ΕΚ) αριθ. 1774/2002 προβλέπει τη σύνταξη καταλόγων με τις τρίτες χώρες ή τα τμήματα της επικράτειας τρίτων χωρών και με τις μονάδες από τις οποίες επιτρέπεται η εισαγωγή τέτοιου είδους προϊόντων. Ο κανονισμός (ΕΚ) αριθ. 1774/2002 προβλέπει επίσης την κατάρτιση υποδειγμάτων υγειονομικών πιστοποιητικών για τη συμμόρφωση των προϊόντων με τους σχετικούς όρους που καθορίζονται στον κανονισμό αυτόν. Οι κατάλογοι αυτοί και τα υποδείγματα πιστοποιητικών δεν έχουν ακόμη εγκριθεί.(3) Ο κανονισμός (ΕΚ) αριθ. 1774/2002 προβλέπει ότι εν αναμονή της έγκρισης των καταλόγων αυτών και των υποδειγμάτων πιστοποιητικών, τα κράτη μέλη δύνανται να διατηρήσουν, για τα προϊόντα τα οποία δεν έχουν ακόμη εναρμονιστεί σε κοινοτικό επίπεδο, τους ελέγχους που προβλέπει η οδηγία 97/78/ΕΚ, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες, και τα πιστοποιητικά που προβλέπονται από τους υπάρχοντες εθνικούς κανόνες.(4) Είναι αναγκαίο να προβλεφθούν μεταβατικά μέτρα για τις τρίτες χώρες, εν αναμονή της εφαρμογής του άρθρου 29 παράγραφος 6 και της ενημέρωσης των υποδειγμάτων πιστοποιητικών του παραρτήματος Χ αυτού του κανονισμού. Συνεπώς, τα κράτη μέλη μπορούν να συνεχίσουν να εγκρίνουν τις εισαγωγές και τη διαμετακόμιση μέσω της Κοινότητας των συγκεκριμένων προϊόντων με την επιφύλαξη της συμμόρφωσης προς τους ελέγχους που καθορίζονται στην οδηγία 97/78/ΕΚ και με τους κανόνες και τις απαιτήσεις πιστοποίησης που προβλέπονται στις υπάρχουσες αποφάσεις της Επιτροπής, ή στην περίπτωση προϊόντων που δεν καλύπτονται από απόφαση της Επιτροπής, με την επιφύλαξη της συμμόρφωσης με τους υπάρχοντες εθνικούς κανόνες.(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Παρέκκλιση όσον αφορά την εισαγωγή από τρίτες χώρες1. Κατά παρέκκλιση από το άρθρο 29 παράγραφοι 4, 5 και 6 του κανονισμού (ΕΚ) αριθ. 1774/2002, τα κράτη μέλη συνεχίζουν να εγκρίνουν έως τις 31 Δεκεμβρίου 2003 τις εισαγωγές και τη διαμετακόμιση μέσω της Κοινότητας των προϊόντων που αναφέρονται στα παραρτήματα VII του κανονισμού αυτού, με την επιφύλαξη της συμμόρφωσης προς τις απαιτήσεις πιστοποίησης και της υποβολής έγκυρου πιστοποιητικού σύμφωνα με τα υποδείγματα που προβλέπονται:α) στις αποφάσεις της Επιτροπής που περιλαμβάνονται στο παράρτημα του παρόντος κανονισμού για τα προϊόντα που καλύπτονται από τις αποφάσεις αυτές·β) στους υπάρχοντες εθνικούς κανόνες για τα προϊόντα που δεν καλύπτομαι από τις αποφάσεις της Επιτροπής που περιλαμβάνονται στο παράρτημα του παρόντος κανονισμού.2. Η Επιτροπή θα προτείνει λεπτομερείς μεταβατικούς κανόνες για προϊόντα για τα οποία έχει δοθεί κατάλληλη αιτιολόγηση.Άρθρο 2Έναρξη ισχύοςΟ παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Εφαρμόζεται από την 1η Μαΐου έως τις 31 Δεκεμβρίου 2003.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 12 Μαΐου 2003.Για την ΕπιτροπήDavid ByrneΜέλος της Επιτροπής(1) ΕΕ L 273 της 10.10.2002, σ. 1.(2) Βλέπε σελίδα 1 της παρούσας Επίσημης Εφημερίδας.ΠΑΡΑΡΤΗΜΑ1. Απόφαση 89/18/ΕΟΚ της Επιτροπής, της 22ας Δεκεμβρίου 1988, για τους όρους εισαγωγής από τρίτες χώρες νωπού κρέατος για σκοπούς άλλους εκτός από την ανθρώπινη κατανάλωση(1).2. Απόφαση 92/187/ΕΟΚ της Επιτροπής, της 28ης Φεβρουαρίου 1992, για τη θέσπιση των όρων οι οποίοι πρέπει να ισχύουν προκειμένου για τις εισαγωγές ορισμένων πρώτων υλών της μεταποιητικής φαρμακοβιομηχανίας, προερχομένων από τις τρίτες χώρες οι οποίες δεν εμφαίνονται στον κατάλογο ο οποίος έχει καταρτισθεί με βάση την απόφαση 79/542/ΕΟΚ του Συμβουλίου(2).3. Απόφαση 92/183/ΕΟΚ της Επιτροπής, της 3ης Μαρτίου 1992, για τη θέσπιση των γενικών όρων που πρέπει να πληρούνται κατά την εισαγωγή ορισμένων πρώτων υλών προοριζόμενων για την μεταποιητική φαρμακοβιομηχανία, από τις τρίτες χώρες οι οποίες περιλαμβάνονται στον πίνακα που έχει καταρτίσει με την απόφαση 79/542/ΕΟΚ του Συμβουλίου(3).4. Απόφαση 92/562/ΕΟΚ της Επιτροπής, της 17ης Νοεμβρίου 1992, περί εγκρίσεως εναλλακτικών συστημάτων θερμικής επεξεργασίας για τη μεταποίηση υλικού υψηλού κινδύνου(4).5. Απόφαση 94/143/ΕΟΚ της Επιτροπής, της 1ης Μαρτίου 1994, για τη θέσπιση υγειονομικών όρων, όσον αφορά την υγεία των ζώων, και κτηνιατρικού πιστοποιητικού κατά τις εισαγωγές ορού ιπποειδών από τρίτες χώρες(5).6. Απόφαση 94/309/ΕΟΚ της Επιτροπής, της 27ης Απριλίου 1994, για τη θέσπιση υγειονομικών όρων και καθεστώτος κτηνιατρικής πιστοποίησης για την εισαγωγή από τρίτες χώρες ορισμένων τροφών για μικρά ζώα καθώς και ορισμένων ακατέργαστων βρώσιμων προϊόντων για μικρά ζώα που περιέχουν ζωικά υλικά χαμηλού κινδύνου(6).7. Απόφαση 94/344/ΕΚ της Επιτροπής, της 27ης Απριλίου, για τη θέσπιση υγειονομικών όρων και καθεστώτος κτηνιατρικής πιστοποίησης για την εισαγωγή από τρίτες χώρες μεταποιημένων ζωικών πρωτεϊνών και προϊόντων που περιέχουν τις εν λόγω πρωτενες και τα οποία προορίζονται για κατανάλωση από τα ζώα(7).8. Απόφαση 94/435/ΕΚ της Επιτροπής, της 10ης Ιουνίου 1994, περί καθορισμού των όρων σχετικά με την υγεία των ζώων και της κτηνιατρικής πιστοποίησης για εισαγωγές γουρουνότριχων από τις τρίτες χώρες(8).9. Απόφαση 94/446/ΕΚ της Επιτροπής, της 14ης Ιουνίου 1994, περί καθορισμού προϋποθέσεων για τις εισαγωγές από τρίτες χώρες οστών και προϊόντων οστών, κεράτων και προϊόντων κεράτων και οπλών και προϊόντων οπλών, εκτός από τα άλευρά τους, για περαιτέρω επεξεργασία, τα οποία δεν προορίζονται για ανθρώπινη ή ζωική κατανάλωση(9).10. Απόφαση 94/860/ΕΚ της Επιτροπής, της 20ής Δεκεμβρίου 1994, για τον καθορισμό των όρων εισαγωγής των μελισσοκομικών προϊόντων από τρίτες χώρες που προορίζονται να χρησιμοποιηθούν στη μελισσοκομία(10).11. Απόφαση 95/341/ΕΚ της Επιτροπής, της 22ας Ιουλίου 1995, σχετικά με τους υγειονομικούς όρους και την κτηνιατρική πιστοποίηση για εισαγωγές γάλακτος και προϊόντων με βάση το γάλα, από τρίτες χώρες(11).12. Απόφαση 96/500/ΕΚ της Επιτροπής, της 22ας Ιουλίου 1996, για τη θέσπιση ζωοϋγειονομικών όρων και της πιστοποίησης ως επίσημης δήλωσης που απαιτούνται για την εισαγωγή κυνηγετικών τρόπαιων πτηνών και οπληφόρων τα οποία δεν έχουν υποβληθεί σε πλήρη ταρίχευση, προέλευσης τρίτων χωρών(12).13. Απόφαση 97/168/ΕΚ της Επιτροπής, της 29ης Νοεμβρίου 1996, για τον καθορισμό υγειονομικών προϋποθέσεων και πιστοποίησης ή δήλωσης κατά τις εισαγωγές δερμάτων οπληφόρων από τρίτες χώρες(13).14. Απόφαση 97/735/ΕΚ της Επιτροπής, της 21ης Οκτωβρίου 1997, σχετικά με ορισμένα μέτρα προστασίας όσον αφορά το εμπόριο ορισμένων κατηγοριών ζωικών αποβλήτων θηλαστικών(14).15. Απόφαση 2001/25/ΕΚ της Επιτροπής, της 27ης Δεκεμβρίου 2000, για την απαγόρευση της χρήσης ορισμένων ζωικών υποπροϊόντων στις ζωοτροφές(15).16. Απόφαση 94/278/ΕΚ της 18ης Μαρτίου 1994 για την κατάρτιση καταλόγου τρίτων χωρών από τις οποίες τα κράτη μέλη εγκρίνουν τις εισαγωγές ορισμένων προϊόντων που υπόκεινται στις διατάξεις της οδηγίας 92/118/ΕΟΚ του Συμβουλίου(16).(1) ΕΕ L 8 της 11.1.1989, σ. 17.(2) ΕΕ L 87 της 2.4.1992, σ. 20.(3) ΕΕ L 84 της 31.3.1992, σ. 33.(4) ΕΕ L 359 της 9.12.1992, σ. 23· απόφαση όπως τροποποιήθηκε τελευταία από την πράξη προσχώρησης του 1994.(5) ΕΕ L 62 της 5.3.1994, σ. 41.(6) ΕΕ L 137 της 1.6.1994, σ. 62· απόφαση όπως τροποποιήθηκε από την απόφαση 97/199/ΕΚ (ΕΕ L 84 της 26.3.1997, σ. 44).(7) ΕΕ L 154 της 21.6.1994, σ. 45· απόφαση όπως τροποποιήθηκε από την απόφαση 97/198/ΕΚ (ΕΕ L 84 της 26.3.1997, σ. 36).(8) ΕΕ L 180 της 14.7.1994, σ. 40.(9) ΕΕ L 183 της 19.7.1994, σ. 46· απόφαση όπως τροποποιήθηκε από την απόφαση 97/197/ΕΚ (ΕΕ L 84 της 26.3.1997, σ. 32).(10) ΕΕ L 352 της 31.12.1994, σ. 69.(11) ΕΕ L 200 της 24.8.1995, σ. 42.(12) ΕΕ L 203 της 13.8.1996, σ. 13.(13) ΕΕ L 67 της 7.3.1997, σ. 19.(14) ΕΕ L 294 της 28.10.1997, σ. 7· απόφαση όπως τροποποιήθηκε από την απόφαση 1999/534/ΕΚ του Συμβουλίου (ΕΕ L 204 της 4.8.1999, σ. 37).(15) ΕΕ L 6 της 11.1.2001, σ. 16.(16) ΕΕ L 120 της 11.5.1994, σ. 44· απόφαση όπως τροποποιήθηκε τελευταία από την απόφαση 98/597/ΕΚ (ΕΕ L 286 της 23.10.1998, σ. 59).